text: Møgvejr!
  16 maj 2010 kl. 15.13
  Vi er midt i den koldeste maj måned siden 1999.
  Og konsekvenserne af det kolde og våde vejr kan mærkes - f.eks. på planteskolerne.
  Folk går ikke i haven i det dårlige vejr - og dermed sælger planteskolerne ikke noget.
  Også arrangører af udendørs stævner er trætte af vejret.
  De eneste, der er glade, er rejsearrangørerne.
  Folk flygter fra Danmark og rejser til de varme - og tørre - lande.
  Til gengæld lover meteorologerne, at fra tirsdag bliver vejret bedre. Og muligheden for godt pinsevejr er absolut tilstede.
  